钦定古今图书集成/明伦汇编/交谊典/第073卷 > 《与崔录事别兼叙携手》前人
## 钦定古今图书集成/明伦汇编/交谊典/第073卷 > 《与崔录事别兼叙携手》前人

“去夏予回首，言乃重行行。今春游泒澨，访子犹武城。
暂别年逾半，同归月未盈。复道中寒食，弥留旷不平。
道术既为务，懽悰苦未并。及尔沈痾愈，值兹秋序明。
石碛沿江静，沙流绕岸清。川平看鸟远，水浅见鱼惊。
逝将穷履历，方欲恣逢迎。何言聚易散，乡棹尔孤征。
我本倦游客，心念似悬旌。闻离常屑涕，是别尽凄清。”
况此忘怀地，相爱犹弟兄。脉脉留南浦，悠悠返上京。
欲镊星星鬓，因君示友生。